
Arvamuse andmine maaüksuse
Kalamarja tn 17 riigi omandisse jätmiseks

1. Asjaolud  ja  menetluse  käik
Maa-amet esitas Narva Linnavalitsusele 05.02.2019.a. kirjaga nr 6-5/19/2517 (dok. registris nr 1-12.3/1398) teate, Narva linna haldusterritooriumil asuva maaüksuse maa riigi omandisse jätmise menetluse algatamisest, vastavalt lisatud asendiplaanile (piiriettepanek nr AT1901180009).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina. 

Maaüksusele on määratud Narva Linnavalitsuse 29.06.2016 korraldusega nr 751-k koha-aadress Kalamarja tn 17.
Maa-ameti aluskaardi andmetel asuvad maaüksusel aluspinnasega kohtkindlalt ühendamata, õigusliku aluseta püstitatud ehitised (kaks kasvuhoonet), mis ei ole Ehitisregistris registreeritud ning mis kuuluvad naaberkrundi, Kalamarja tn 19 omanikele (kinnitus esitatud 14.02.2019).

Kalamarja tn 17 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Kalamarja tn 17 (piiriettepanek AT1901180009, ligikaudne pindala 922 m2) maaüksuse riigi omandisse jätmisega;
3.2. Määrata  Kalamarja tn 17 maaüksusele sihtotstarbeks sihtotstarbeta maa (012; S).
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

